
a Körös-Tisza Menti Önkormányzatok Hulladékrekultivációs Társulása társulási megállapodásának módosítására

minősített többség 

Tárgyalás módja:
nyilvános ülés
Tisztelt Képviselő-testület!

A Körös-Tisza Menti Önkormányzatok Hulladékrekultivációs Társulása tanács 2016. június 22-én tartott ülésén elfogadta a társulási megállapodás módosításait, melynek legfőbb tárgya a vagyonmegosztás elvének elfogadása. Ahhoz azonban, hogy a módosítás hatályba léphessen a Társulást alkotó településeknek is el kell fogadniuk. 
Tisztelt Képviselő-testület!

A jelenleg hatályos társulási megállapodás alapján a fenntartási időszak végig kellene a Társulásnak működnie, de ezen lehet változtatni, úgy, hogy a Társulás megszűnése után egy gesztor önkormányzat továbbra is ellátja a fenntartási időszak végéig fennálló feladatokat. Ehhez azonban módosítani kell a társulási megállapodást.

Jelenleg a Társulás határozott időre, a KEOP1 és KEOP2 projektek beruházási szakaszának teljes befejezését, azaz a projekt megvalósításához folyósított támogatásnak, az Európai Bizottság által jóváhagyott, teljes körű elszámolását követő fenntartási időszak végéig jött létre.

Ennek módosítását a következőképpen fogadta el a Társulási Tanács:

 „A Társulás határozott időre, a KEOP1 és KEOP2 projektek beruházási szakaszának teljes befejezésig, a Közreműködő Szervezet által a projekthez kapcsolódó záró kifizetési igénylés és záró beszámoló jóváhagyásáig jött létre. 

A Társulás megszűnését követően, a projekt megvalósításához folyósított támogatásnak az Európai Bizottság által jóváhagyott teljes körű elszámolását követő fenntartási időszak végéig Öcsöd Nagyközségi Önkormányzat tesz eleget a Támogatási Szerződésben megjelölt feladatoknak.”

Ezen kívül a vagyonmegosztással kapcsolatban is rendelkezni kellett a Társulási Tanácsnak:

A Társulás vagyona alpontja a következő ponttal kiegészül:

„Az átadásra kerülő vagyon tartalmazza az egyes településre vonatkozó építési költséget bruttó értékben, valamint a beruházás megvalósításához kapcsolódó szolgáltatások, illetve egyéb költségek értékét lerakók száma szerinti osztásban. Az átadott vagyonról szóló kimutatás valamennyi tag által jóváhagyott okiratban kerül rögzítésre.”

Kérem az előterjesztés megtárgyalását és a határozati javaslat elfogadását.

Határozati javaslat:

.../2016.(…..) határozat

A Körös-Tisza Menti Önkormányzatok Hulladékrekultivációs Társulása társulási megállapodásának módosításáról

Martfű Város Önkormányzatának Képviselő-testülete megtárgyalta a Körös-Tisza Menti Önkormányzatok Hulladékrekultivációs Társulása társulási megállapodásának módosítására vonatkozó előterjesztést, és egyetért azzal, hogy a Körös-Tisza Menti Önkormányzatok Hulladékrekultivációs Társulása társulási megállapodása az alábbiak szerint változzon:

1. A Körös-Tisza Menti Önkormányzatok Hulladékrekultivációs Társulása Társulási megállapodásának (továbbiakban: megállapodás) II. a Társulás időtartama fejezet „A Társulás határozott időre, a KEOP1 és KEOP2 projektek beruházási szakaszának teljes befejezését, azaz a projekt megvalósításához folyósított támogatásnak, az Európai Bizottság által jóváhagyott, teljes körű elszámolását követő fenntartási időszak végéig jött létre.” 

szöveg helyébe a következő rendelkezés lép:

„A Társulás határozott időre, a KEOP1 és KEOP2 projektek beruházási szakaszának teljes befejezésig, a Közreműködő Szervezet által a projekthez kapcsolódó záró kifizetési igénylés és záró beszámoló jóváhagyásáig jött létre. 

A Társulás megszűnését követően, a projekt megvalósításához folyósított támogatásnak az Európai Bizottság által jóváhagyott teljes körű elszámolását követő fenntartási időszak végéig Öcsöd Nagyközségi Önkormányzat tesz eleget a Támogatási Szerződésben megjelölt feladatoknak.”

2. A megállapodás IX. A Társulás vagyona, gazdálkodása fejezet IX.2. A Társulás vagyona alpontja a következő ponttal egészül ki:

IX.2.3. Az átadásra kerülő vagyon tartalmazza az egyes településre építési költséget bruttó értékben, valamint a beruházás megvalósításához kapcsolódó szolgáltatások, illetve egyéb költségek értékét lerakók száma szerinti osztásban. Az átadott vagyonról szóló kimutatás valamennyi tag által jóváhagyott okiratban kerül rögzítésre.”

3. Martfű Város Önkormányzatának Képviselő-testülete felhatalmazza a polgármestert a módosított társulási megállapodás aláírására.

Erről értesül:
1.
JNSZ Megyei Kormányhivatal, Szolnok
2.
Valamennyi képviselő, Helyben

3.
Körös-Tisza Menti Önkormányzatok Hulladékrekultivációs Társulása

5451 Öcsöd, Kossuth tér 1., ocsod8@t-online.hu
4.
Martfűi Polgármesteri Hivatal Pénzügyi és Adóügyi Iroda

5.
Martfűi Polgármesteri Hivatal Műszaki Iroda

6.
Irattár
Martfű, 2016. november 7.

